Dacă n-ai fost pe fază ieri, atunci îți spun eu că a fost din nou prilej de ieșit în stradă. Curtea Constituțională a dat o decizie prin care îi ordonă pur și simplu președintelui Iohannis să o demită pe Laura Coduța Kovesi. Mai mult, hotărârea asta pare că-l face șef suprem peste procurori pe ministrul Justiției care, după cum știi, e numit politic. Decizia e dubioasă - n-o spun eu, au spus-o oamenii care se pricep la legi - inclusiv un fost judecător al CCR.

Pe scurt, totul a plecat de la celebrul raport al ministrului Justiției, Tudorel Toader, pe baza căruia a cerut să fie demisă șefa DNA, președintele a refuzat să facă acest lucru, iar conflictul ăsta a ajuns la Curtea Constituțională. Judecătorii au tranșat disputa în favoarea PSD, iar acum președintele nu prea mai are ce să facă (în sensul că nu mai există altă cale de atac).